《次清老弟韵》
宋代·蒲寿宬

恐负东风约，清吟野步迟。
淡烟杨柳外，微雨海棠时。
远寄千杯绿，多情两鬓丝。
閒愁须遣尽，蜂蝶不堪羁。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。